2020ء کا ہاتھرس اجتماعی آبرو ریزی اور قتل کا واقعہ

2020ء کا ہاتھرس اجتماعی آبرو ریزی اور قتل کا واقعہ  بھارت کی ریاست اتر پردیش کے ہاتھرس ضلع میں مبینہ طور پر چار اعلٰی ذات کے لڑکوں سندیپ، رامو، لوکُش اور روی کی جانب سے کھیتوں میں برسر خدمت ایک دلت لڑکی پر کیا گیا سنگین جرم تھا۔ اس جرم میں نہ صرف متاثرہ کی جبری آبرو ریزی کی گئی تھی بلکہ اسے گلا گھونٹ کر مار دیا گیا۔ متاثرہ لڑکی کو ابتداء میں ریاستی علاج و معالجہ کے بعد دہلی منتقل کیا گیا اور بعد میں دہلی کے ایک ہسپتال منتقل کیا گیا۔ یہ لڑکی دو ہفتوں کی جد و جہد کے بعد انتقال کر گئی۔ شروع شروع میں اتر پردیش کی ریاستی پولیس کسی آبرو ریزی کی خبر کی تردید کر چکی تھی۔ تاہم بعد ازاں متوفیہ کے انتقالی بیان (dying declaration) اور طبی معائنے کی روشنی میں سی بی آئی چاروں ملزمین سندیپ، رامو، لوکُش اور روی پر اس لڑکی کی عصمت دری اور قتل کا مقدمہ درج کیا۔

بی جے پی قائدین کی جانب سے آبرو ریزی کے معاملے کو دبانے کی کوشش 
 اتر پردیش حکومت نے متوفیہ کی لاش کو راتوں رات بغیر کیس مذہبی رسم کے جلا دیا۔ یہ متوفیہ کے ارکان خاندان کی مرضی اور گاؤں کی رات میں آخری رسومات نہ ادا کرنے کے اصول کے مغائر تھا۔ بعد میں حکومت نے کہا کہ اگر لڑکی کی لاش رات کو نہیں جلائی جاتی تو اگلی صبح تشدد بڑھ سکتا تھا۔
 ہاتھرس اجتماعی آبروریزی کے واقعے نے بی جے پی اور اپوزیشن پارٹیوں کو سڑکوں پر آمنے سامنے لا کر کھڑا کر دیا ہے۔ بی جے پی اب اجتماعی آبرو ریزی کے خلاف آواز بلند کرنے والے افراد سے نمٹنے کے لئے پولیس جیسا ہی رویہ اختیار کرچکی ہے۔ وہ حسب موقع تشدد بھی برپا کر چکی ہے۔ 
 ملیالم اور اردو ویکیپیڈیا کے معاون اور دہلی میں کیرلا یونین آف ورکنگ جرنلسٹس کی اکائی کے  سیکریٹری صدیق کپن کو 5 اکتوبر 2020ء کو گرفتار کیا گیا جب وہ متھرا کے راستے ہاتھرس جانے کی کوشش کر رہے تھے۔ ان پر ریاستی پولیس کی جانب سے غداری کا الزام عائد کیا گیا۔
 اس سے قبل 2018ء کے کٹھوعہ آبرو ریزی واقعے  میں جموں و کشمیر حکومت میں شامل دو بی جے پی وزراء چودھری لال سنگھ اور چندر پرکاش گنگا نے ہندو ایکتا منچ کی جانب سے ریاست میں ملزمین کے خلاف کی گئی کار روائی کی مذمت میں نکالی گئی ایک ریالی میں اس اقدام جنگل راج سے تعبیر کیا تھا۔ 2017ء کے اناؤ آبرو ریزی کے واقعے میں بی جے پی نے ملزم اور خود کے رکن اسمبلی کلدیب سنگر کو کافی تاخیر سے پارٹی سے خارج کیا اور اس کے سرکردہ قائد ساکشی مہاراج نے ملزم سے خیر خواہانہ انداز میں جیل میں ملاقات کی تھی۔ ہندو قومیت کے علمبردار ونایک دامودر ساورکر (جو عرف عام میں ویر ساورکر کے نام سے بھی جانے جاتے ہیں)، جنہیں اٹل بہاری واجپائی کی وزارت عظمٰی کے دور میں بھارت رتن کا اعزاز عطا کرنے کی کوشش  کی گئی تھی، مگر اس وقت کے صدر جمہوریہ کے آر نارائن کے اعتراض کی وجہ سے ہو نہ سکا تھا، نے آبرو ریزی کو ایک سزا کے ہتھیار کے طور پر وکالت کی تھی، جس کی وجہ سے کچھ مبصرین کے خیال میں ملک کے دائیں محاذ کے نزدیک یہ عمل اس قدر سنگین اور قابل مذمت نہیں ہے، جتنا کہ آزاد خیال اور بائیں محاذ کے دانشور اسے تصور کرتے ہیں۔

مزید دیکھیے 
 بھارت میں آبرو ریزی

حوالہ جات 

2020ء میں بھارت میں جرائم
اتر پردیش میں 2020ء کی دہائی
اتر پردیش میں جرم
بھارت میں اجتماعی عصمت دری
بھارت میں خواتین کے خلاف تشدد
بھارت میں ستمبر 2020ء کے واقعات
خواتین کے خلاف تشدد کے واقعات
ویکی ڈیٹا سے مطابقت رکھنے والی مختصر تفصیل